कोरोना अपडेट: देश में करीब दो महीने बाद एक दिन में कोरोना के सबसे ज़्यादा मामले दर्ज
दिल्ली: देश में आज लगातार दूसरे दिन भी कोरोना के मामलों में करीब 8 फ़ीसदी मामलों की बढ़ोतरी हुई है | स्वास्थ्य मंत्रालय द्वारा आज शनिवार, 7 मई को जारी आंकड़ों के अनुसार देश में पिछले 24 घंटों में कोरोना के 3,805 नए मामले सामने आए हैं। क़रीब पिछले दो महीनों में कोरोना संक्रमण के मामलों का यह सबसे बड़ा आकड़ा सामने आया है | इससे पहले कोरोना के सबसे ज़्यादा मामले 10 मार्च को 4,194 मामले सामने आए थे |
दिल्ली में एक बार फिर कोरोना के मामलों ने रफ्तार पकड़ ली है | हालांकि कोरोना संक्रमण की दर में कमी देखने को मिली है | बीते दिन दिल्ली में कोरोना संक्रमण की दर 5.39 फ़ीसदी रही है, लेकिन कोरोना के रोजाना मामलों में बढ़ोत्तरी हुई है | दिल्ली में बुधवार के दिन सबसे ज्यादा यानी 30,709 सैंपलों की जांच की गई थी जिसके कारण आज शुक्रवार को कोरोना के 1,656 नए मामले सामने आए हैं जोकि पिछले तीन महीनों में सबसे बड़ा आंकड़ा है | इससे पहले 4 फरवरी को कोरोना के 2,272 मामले सामने आए थे | दिल्ली में अब एक्टिव मामलो की संख्या बढ़कर 6 हजार से भी ज्यादा यानी 6,096 हो गयी है |
वहीं हरियाणा में बीते दिन कोरोना के 582 नए मामले सामने आए है। जिनमें से 94 फ़ीसदी से ज़्यादा यानी 548 नए मामले गुरुग्राम और फरीदाबाद से सामने आए है और 80 फ़ीसदी से ज्यादा यानी 469 मामले अलेके गुरुग्राम से सामने आए, 10 मामले यमुनानगर से और बाकी 24 मामले अन्य जिलों से सामने आए हैं। हरियाणा में अब एक्टिव मामलों की संख्या बढ़कर 2,564 हो गयी है, जिनमें से 1,772 एक्टिव मामले गुरुग्राम में और 597 एक्टिव मामले फ़रीदाबाद में और बाकी 195 एक्टिव मामले अन्य सभी जिलों में है |
इसके अलावा बीते दिन कोरोना से 22 मरीज़ों की मौत हुई है। जिनमें से 20 मरीज़ों की मौत केरल में हुई और एक-एक मरीज़ की मौत कर्नाटक और पश्चिम बंगाल में हुई है। हालांकि इस बीच देश भर में कोरोना से पीड़ित 3,168 मरीज़ों को ठीक किया गया है। और एक्टिव मामलों में आज 615 मामलों की बढ़ोतरी हुई है |
देश में अब कोरोना संक्रमण के मामलों की संख्या बढ़कर 4 करोड़ 30 लाख 98 हज़ार 743 हो गयी है। जिनमें से अब तक 5 लाख 24 हज़ार 24 लोगों की मौत हो चुकी है। वहीं देश में कोरोना से पीड़ित 98.74 फ़ीसदी यानी 4 करोड़ 25 लाख 54 हजार 416 मरीज़ों को ठीक किया जा चुका है। देश में अब एक्टिव मामलों की संख्या बढ़कर 0.05 फ़ीसदी यानी 20 हज़ार 303 हो गयी है।
स्वास्थ्य मंत्रालय की ताजा जानकारी के अनुसार देश में कोरोना वैक्सीन की अब तक 1 अरब 90 करोड़ 94 हज़ार 982 डोज दी जा चुकी हैं। जिनमें से 17 लाख 49 हज़ार 63 वैक्सीन की डोज पिछले 24 घंटों में दी गयी है।
भारतीय आयुर्विज्ञान अनुसंधान परिषद (ICMR) द्वारा जारी आंकड़ों के अनुसार कोरोना के 84 करोड़ 3 लाख 32 हज़ार 469 सैंपलों की जांच की जा चुकी है। जिनमें से 4 लाख 87 हज़ार 544 सैंपलों की जांच पिछले 24 घंटों में हुई है।
राज्यवार कोरोना के नये मामले
देश में पिछले 24 घंटों में कोरोना के 3,805 नए मामले दर्ज किए गए हैं। जिनमें दिल्ली से 1,656 मामले, हरियाणा से 582 मामले, केरल से 400 मामले, उत्तर प्रदेश से 320 मामले, महाराष्ट्र से 205 मामले, कर्नाटक से 181 मामले, राजस्थान से 85 मामले, तमिलनाडु से 64 मामले, तेलंगाना से 62 मामले, पश्चिम बंगाल से 48 मामले, मध्य प्रदेश से 34 मामले, मिज़ोरम से 27 मामले, पंजाब से 24 मामले, ओडिशा, गुजरात और उत्तराखंड से 14-14 मामले सामने आए हैं।
साथ ही, आंध्र प्रदेश से 12 मामले, बिहार और चंडीगढ़ से 11-11 मामले, छत्तीसगढ़, जम्मू कश्मीर और हिमाचल प्रदेश से 9-9 मामले, गोवा से 4 मामले, त्रिपुरा से 3 मामले, मेघालय और झारखण्ड से 2-2 मामले और एक-एक मामला असम, नागालैंड और अंडमान और निकोबार द्वीप समूह से सामने आया है। बीते दिन पुडुचेरी, मणिपुर, अरुणाचल प्रदेश, सिक्किम, लद्दाख, लक्षद्वीप और दादरा नगर हवेली और दमन दीव से कोई मामला सामने नहीं आया है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva